ΘΕΜΑ 2Ο 
α) Φορέας μιας οικονομικής μονάδας είναι αυτός στον οποίο ανήκει η οικονομική μονάδα είτε γιατί τη δημιούργησε είτε γιατί την κληρονόμησε ή την αγόρασε ή έγινε ιδιοκτήτης της με κάθε νόμιμο τρόπο. 
Οι οικονομικές μονάδες με βάση το φορέα διακρίνονται σε: 
- ιδιωτικές
- δημόσιες 
- δημοτικές ή κοινοτικές 
- μεικτές                                                                                                                 (Μονάδες 12)

β) Με κριτήριο την Επιδίωξη Κέρδους ή Όχι διακρίνονται σε: 
- κοινωφελείς, οι οποίες επιδιώκουν την εξυπηρέτηση του συμφέροντος του κοινωνικού συνόλου. Οι κοινωφελείς οικονομικές μονάδες υποδιαιρούνται σε εξισωτικές, οι οποίες επιδιώκουν να έχουν ίσα έσοδα και έξοδα, χωρίς να αποβλέπουν σε κέρδος, και σε κτητικές ή επεκτατικές, οι οποίες επιδιώκουν να έχουν πλεόνασμα εσόδων έναντι των εξόδων, ώστε να το χρησιμοποιήσουν για να αυξήσουν τον εξοπλισμό τους και γενικά για να βελτιώσουν τις συνθήκες μέσα στις οποίες αναπτύσσουν τη δραστηριότητά τους, 
- ιδιωφελείς ή κερδοσκοπικές μονάδες ή επιχειρήσεις, οι οποίες αποβλέπουν σε κέρδος, δηλαδή επιδιώκουν θετική διαφορά μεταξύ εσόδων και εξόδων. 
                                                                                                                              (Μονάδες 13) 
